Република Србија

Аутономна Покрајина Војводина

Општина Врбас

ОПШТИНСКА УПРАВА

Одељење за урбанизам, стамбене послове,

заштиту животне средине и енергетски менаџмент

Одсек за заштиту животне средине и енергетски менаџмент

Број: 501-34/2019-IV/05

Датум: 29.10.2019. године

ВРБАС

**О Б А В Е Ш Т Е Њ Е**

о пријему захтева за одлучивање о потреби процене утицаја на животну средину

Општинска управа Врбас, Одељење за урбанизам, стамбене послове, заштиту животне средине и енергетски менаџмент, Одсек за заштиту животне средине и енергетски менаџмент, обавештава заинтересоване органе, организације и јавност да је носилац пројекта, **“VIP MOBILE” doo** **из Београда**, Милутина Миланковића 1ж, поднео овом Oдељењу захтев за одлучивање о потреби процене утицаја на животну средину пројекта- **Постављање радио базне станице мобилне телефоније „NS2118\_3 NS\_Vrbas\_centar“** на локацију у Врбасу, Маршала Тита 93, на катастарској парцели број 7906 к.о. Врбас-град.

Позивају се заинтересовани органи, организације и јавност да изврше увид у садржину поднетог захтева и приложену документацију у просторијама Општинске управе Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 3, сваког радног дана у временском периоду од 10-13 часова.

Заинтересовани органи, организације и јавност у року од 10 дана од дана пријема обавештења, могу доставити овом Одељењу своја мишљења о поднетом захтеву.

Ово обавештење се објављује на основу члана 10. Закона о процени утицаја на животну средину („Службени гласник Републике Србије“, број 135/2004 и 36/2009) и биће објављено на интернет страници <https://urbanizam.vrbas.net/zastita-zivotne-sredine/info-zzs/procena-uticaja-zs> и постављено на огласну таблу Општинске управе.